 marka hore waxaan u mahad celinayaa Cabdiqaadir Gacal Abkoow mudadii uu xilkaan hayey, sida sharafta leh ee uu u wareejiyey iyo meesha uu soo gaarsiiyey oo ah meel uu ku mudan yahay amaan, wuxuuna baaqi kusii ahaan doonaa Bahda is-boortiga, in xil la doortaa wax fudud ma ahan, waxaa loo baahan yahay mushkilad markaa jirtey inuu wax uga qabto ayaa loo baahan yahay qofka masuuliyada qaadey, hawsha idiin taalo hawl yar ma ahan ee waa hawl aad u baaxad weyn, dhalin yaradeena waad ogsoon tihiin sida ay meelo badan ugu dayacan yihiin, qofka masuuliyadaas qaadey, inuu iska qaato masuuliyadii Ummada lahayd inta gaari yar uu isaga leeyahay isaga dhexwato ama guri la seexdo Ummadii waa khiyaamayaa, Naftiisuna waa khiyaamayaa Ilaahayna waa u caroonayaa, waxaan rajeynayaa in caradii ilaahay ka nabadgeliyo, aniga waxay iitahay Nasiib wanaag hadii aan la soo kulmey waxaan hore u dhicin, sida la sheegey, in Olonbikada aysan hore hore ku qabsan shir una dooran masuulkeeda, inaan maanta goob joog ka ahaado, Soomaalidu dhaqan bey lahaan jirtey, laakiin waxaad moodaa in dhaqankii isaga ahaa inuu bur burey, goormaan ka bixikarnaa inaan ku tiirsanaano gacan shisheeye, markaan shir noocaan oo kale qabsaneyno oo aan anagu isku filnaan karnaa, hadii Gudi Olonbig oo 20 qof ah aan ku filnaanweyney ilaa taakuleyn aan caalamka ka helno, goor maan ka gudbikarnaa hayadihii Dowlada iney ku tiirsanaadaan UNDP, Soomaalidu sow tii ka xishon jirtey ma ahayn markey gaajo dareento in guriga ay hoos ksoo xirato, wax isii inta ay dhihi lahaayeen darteed ayuu ku yiri Saleebaan Colaad Rooble gunaanadkii khudbadiisa. 